**DÔVODOVÁ SPRÁVA**

**A. Všeobecná časť**

# Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 199/2005 Z. z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty v znení neskorších predpisov (ďalej len „návrh nariadenia vlády“) predkladá Ministerstvo pôdohospodárstva a rozvoja vidieka Slovenskej republiky ako iniciatívny na základe potreby transpozície vykonávacej smernice Komisie (EÚ) 2017/1920 z 19. októbra 2017, ktorou sa mení príloha IV k smernici Rady 2000/29/ES, pokiaľ ide o pohyb semien *Solanum tuberosum* L., ktoré majú pôvod v Únii (Ú. v. EÚ L 271, 20.10.2017).

# Predloženou novelou sa ustanovujú špecifickejšie požiadavky na pohyb semien druhu *Solanum tuberosum* L., ktorým sa bežne hovorí „pravé semená zemiakov“, ktorých pôvod je v Európskej únii. Úprava legislatívy sa dotýka pohybu týchto semien (osiva) tak, aby sa predišlo riziku prenosu rakoviny zemiaka (*Synchytrium endobioticum*), krúžkovitosti zemiaka (*Clavibacter michiganensis* spp. *sepedonicus*), hnedej hniloby zemiaka (*Rastonuia solanacearum*) alebo viroidu vretenovitosti zemiaka.

Návrh nariadenia vlády nebude mať vplyv na rozpočet verejnej správy, na podnikateľské prostredie, nebude mať sociálne vplyvy, vplyvy na životné prostredie, vplyvy   
na informatizáciu spoločnosti a ani vplyvy na služby verejnej správy pre občana.

Návrh nariadenia vlády je v súlade s Ústavou Slovenskej republiky, ústavnými zákonmi, nálezmi Ústavného súdu Slovenskej republiky, zákonmi a ostatnými všeobecne záväznými právnymi predpismi, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právne záväznými aktmi Európskej únie.

Ministerstvo financií Slovenskej republiky vzalo na vedomie, že návrh nebude mať vplyv na rozpočet verejnej správy